གནས་སྟངས་ག་འདྲ་ཡིན་ན་ཡང་།སྔོན་ཆད་ངའི་ཆོས་ཁྲིའི་ཁ་ནས་ཁྱེད་ཚོར་ནང་ཆོས་ཀྱི་གཞུང་ལགས་དང་བོད་ཀྱི་བླ་མ་ཉམས་ལེན་པ་དེ་ཚོའི་རྣམ་ཐར་དང་གཏམ་རྒྱུད་བཤད་པ་དང་།ངས་རང་གི་འགྲེལ་བཤད་དང་དྲིས་ལན་ལ་རྟེན་ནས་ཁྱེད་ཚོའི་གདོང་ལས་བློ་ཁ་ཚིམ་པ་དང་གོ་བ་ལོན་པའི་རྣམ་འགྱུར་མཐོང་བ་དང་།ངའི་སེམས་ནང་ལ་དགེ་རྒན་ཞིག་གི་འགན་འཁྲི་འགྲུབ་སོང་སྙམ་པའི་སྤྲོ་སྣང་དང་འཛུམས་མདངས་བཅོས་མིན་དུ་འཁོར་བ་དེ་ཚོ་བསམ་པ་ལྷད་མེད་ཡིན་པའི་ཡིད་ཆེས་གནང་ཆོགགལ་ཏེ་མུ་མཐུད་ང་ཚོ་དགེ་རྒན་དང་དགེ་ཕྲུག་མ་བྱུང་བ་ཡིན་ན་ཡང་།ང་ཚོའི་དུས་ཚོད་བཙལ་ནས་མཉམ་དུ་ཚིག་ཇ་འཐུང་འཐུང་བ་དང་རྒྱ་ཁོག་ཟ་ཆོགང་ཚོ་སྔར་བཞིན་གྲོགས་པོ་ཡིན་ཞེས་ལབ་པ་ཡིན།